
Na rokovanie vlády SR
Dňa 10. mája 2017
K materiálu č. 19020/2017
K bodu č. 4



S  T  A  N  O V  I  S  K O

k  návrhu nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov 

I.

Návrh nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov predkladá na rokovanie vlády Slovenskej republiky vedúci Úradu vlády Slovenskej republiky Igor Federič  na základe § 159 ods. 1 zákona č. 55/2017 Z. z. o štátnej službe a o zmene a doplnení niektorých zákonov.

II.

  Podľa § 159 ods. 1 zákona č. 55/2017 Z. z. o štátnej službe a o zmene a doplnení niektorých zákonov vláda Slovenskej republiky v nadväznosti na kolektívnu zmluvu vyššieho stupňa dohodnutú na príslušný kalendárny rok ustanoví nariadením vlády zvýšené platové tarify štátnych zamestnancov v závislosti od predpokladaného vývoja priemernej mesačnej mzdy zamestnanca v podnikateľskej sfére a od zdrojových možností štátneho rozpočtu na príslušný rok. Platové tarify uvedené v Prílohe č. 3 zákona č. 55/2017 Z. z. o štátnej službe a o zmene a doplnení niektorých zákonov strácajú platnosť ustanovením zvýšených platových taríf nariadením vlády Slovenskej republiky. Cieľom navrhovanej úpravy je, aby aj po 1. júni 2017 ostali štátnym zamestnancom zachované platové tarify (zvýšené o 4 %) tak, ako im boli priznané nariadením vlády Slovenskej republiky č. 365/2016 Z. z., ktorým sa ustanovujú zvýšené platové tarify štátnych zamestnancov.

Návrh nariadenia vlády bol predmetom skráteného medzirezortného pripomienkového konania a na rokovanie vlády Slovenskej republiky sa predkladá bez rozporu. 

III.

Legislatívna rada vlády Slovenskej republiky prerokovala návrh nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov na svojom zasadnutí 9. mája 2017 a odporučila ho vláde Slovenskej republiky schváliť.





IV. 

            Sekcia vládnej legislatívy Úradu vlády Slovenskej republiky odporúča vláde Slovenskej republiky nariadenie vlády Slovenskej republiky, ktorým sa ustanovujú zvýšené platové tarify štátnych zamestnancov schváliť v predloženom znení. 




V Bratislave 10. mája 2017






	

	






                                                                                                                                                                                                                                          



